Langsæparken ligger langs østre bredd av Langsæs vestligeste del. Parken ble anlagt som en del av Langsæ gård og ble kommunal eiendom tidlig på 1900-tallet. Langsæ hørte på 1900-tallet til Arendals utfartssteder. Her var det mulig å leie pram og ta en utfart til badeplasser langs nordsiden av vannet. Om vinteren ble vannet bl.a. brukt som skøytebane. I 1920 åpnet Arendal Skøiteklub en skøytebane på Langsævannet. Etter hvert flyttet skøyteklubben sin aktivitet til Bjønnes stadion. I 2021 ble alle parkens gamle almetrær felt på grunn av sykdom.